*****

ΚΑΝΟΝΙΣΜΟΣ (ΕΟΚ) αριθ. 401/81 ΤΗΣ ΕΠΙΤΡΟΠΗΣ

της 13ης Φεβρουαρίου 1981

περί καθεστώτος εισαγωγών στη Γαλλία, στην Ιταλία και στο Ηνωμένο Βασίλειο ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3061/79 του Συμβουλίου της 20ής Δεκεμβρίου 1979 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Κίνας (1), και ιδίως το άρθρο 11 παράγραφοι 4 και 5,

Εκτιμώντας:

ότι το άρθρο 11 του κανονισμού (ΕΟΚ) αριθ. 3061/79 καθορίζει τους όρους θεσπίσεως ποσοτικών περιορισμών· ότι οι εισαγωγές στη Γαλλία και στην Ιταλία ορισμένων κλωστοϋφαντουργικών προϊόντων καταγωγής Κίνας τα οποία περιλαμβάνονται στο παράρτημα έχουν υπερβεί το επίπεδο που προβλέπεται στην παράγραφο 3 του εν λόγω άρθρου·

ότι σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3061/79, έχουν κοινοποιηθεί στην Κίνα στις 30 Δεκεμβρίου 1980, 15 Ιανουαρίου 1981 και 29 Ιανουαρίου 1981 αιτήσεις διαβουλεύσεων· ότι εν αναμονή των αποτελεσμάτων των διαβουλεύσεων που έχουν αρχίσει, τα εν λόγω προϊόντα υπόκεινται προσωρινά σε ποσοτικά όρια·

ότι πρέπει να παραταθεί για το 1981 η ισχύς του προσωρινού ποσοτικού ορίου που είχε καθορισθεί με τον κανονισμό (ΕΟΚ) αριθ. 2923/80 (2) για το 1980 σχετικά με την εισαγωγή στο Ηνωμένο Βασίλειο προϊόντων καταγωγής Κίνας τα οποία περιλαμβάνονται στην κατηγορία 73·

ότι τα εν λόγω προϊόντα, τα οποία έχουν εξαχθεί από την Κίνα μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα καθορισθέντα ποσοτικά όρια·

ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από τα όρια αυτά και τα οποία αποστέλλονται από την Κίνα πριν από την ημερομηνία ενάρξεως ισχύος του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στη Γαλλία στην Ιταλία και στο Ηνωμένο Βασίλειο των προϊόντων καταγωγής Κίνας των κατηγοριών που περιλαμβάνονται στο παράρτημα υπόκειται στους ποσοτικούς περιορισμούς που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων τα οποία προβλέπονται στο άρθρο 1, τα οποία έχουν αποσταλεί από την Κίνα προς τη Γαλλία, την Ιταλία και το Ηνωμένο Βασίλειο πριν από την ημερομηνία ενάρξεως ισχύος του παρόντος κανονισμού και τα οποία δεν έχουν ακόμα τεθεί σε ελύθερη κυκλοφορία, πραγματοποιείται υπό την επιφύλαξη της προσκομίσεως πιστοποιητικού φορτώσεως που αποδεικνύει ότι η αποστολή έγινε πράγματι πριν από την ημερομηνία αυτή.

2. Όλες οι ποσότητες των προϊόντων που αποστέλλονται από την Κίνα από 1ης Ιανουαρίου 1981 και τίθενται σε ελεύθερη κυκλοφορία αφαιρούνται από τα καθορισθέντα ποσοτικά όρια. Εν τούτοις τα προσωρινά αυτά ποσοτικά όρια δεν εμποδίζουν την εισαγωγή των καλυπτομένων προϊόντων, τα οποία όμως έχουν αποσταλεί από την Κίνα πριν από την ημερομηνία ενάρξεως ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται έως την έναρξη ισχύος του κανονισμού που θα λύσει οριστικά το ζήτημα και μετά τις διαβουλεύσεις που έχουν αρχίσει.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 13 Φεβρουαρίου 1981.

Για την Επιτροπή

Wilhelm HAFERKAMP

Μέλος της Επιτροπής

(1) ΕΕ αριθ. L 345 της 31. 12. 1979, σ. 1.

(2) ΕΕ αριθ. L 304 της 13. 11. 1980, σ. 14.

ΠΑΡΑΡΤΗΜΑ

1.2.3.4.5.6.7.8 // // // // // // // // // Κατη-

γορία

// Κλάση του

Κοινού

Δασμολογίου

// Κωδικός

αριθ.

ΝΙΜΕΧΕ

(1981)

// Περιγραφή εμπορευμάτων

// Τρίτες

χώρες

// Κράτη

μέλη

// Μονάδες // Ποσοτικά

όρια από

1ης Ιανουαρίου έως

31ης Δεκεμβρίου

1981 // // // // // // // // // 10 // 60.02

Α // // Χειρόκτια πλεκτά μη ελαστικά ουδέ συνδεδυασμένα μετά καουτσούκ: // // // // // // // 60.02-40 // Χειρόκτια πλεκτά μη ελαστικά ουδέ συνδεδυασμένα μετά καουτσούκ, εμπεποτισμένα ή επικεχρισμένα δια πλαστικών υλών // // // // // 11 // 60.02

Β // // Χειρόκτια πλεκτά μη ελαστικά, ουδέ συνδεδυασμένα μετά καουτσούκ: // Κίνα // F // 1 000

ζεύγη // 407 // // // 60.02-50, 60, 70, 80 // Χειρόκτια πλεκτά μη ελαστικά, ουδέ συνδεδυασμένα μετά καουτσούκ, έτερα των της κατηγορίας 10, εξ ερίου, βάμβακος ή εκ συνθετικών ή τεχνητών υφαντικών ινών // // // // // // // // // // // // // 18 // 61.03

Β

Γ // // Εσώρουχα ανδρών και παίδων, συμπεριλαμβανομένων και των περιλαιμίων, περιτραχηλίων, επιστηθίων και μανικετίων: // Κίνα // Ι // Τόνοι // 50 // // // 61.03-51, 55, 59, 81, 85, 89 // Εσώρουχα υφασμένα έτερα των υποκαμίσων και υποκαμισακίων, δι άνδρας και παίδας, εξ ερίου, εκ βάμβακος ή εκ συνθετικών ή τεχνητών υφαντικών ινών // // // // // // // // // // // // // 21 // 61.01

Β IV // // Εξωτερικά ενδύματα δι άνδρας και παίδας: // Κίνα // F Ι // 1 000

τεμάχια // 120

137 // // 61.02

Β ΙΙ δ) // // Εξωτερικά ενδύματα δια γυναίκας, κορασίδας και μικρά παιδία:

Β. Έτερα: // // // // // // // 61.01-29, 31, 32

61.02-25, 26, 28 // Parkas, anoraks, μπλουζόν και παρόμοια, υφασμένα, εξ ερίου, εκ βάμβακος ή εκ συνθετικών ή τεχνητών υφαντικών ινών // // // // // // // // // // // // // 30 Α // 61.04

Β Ι // // Εσώρουχα δια γυναίκας, κορασίδας και μικρά παιδία: // Κίνα // F Ι // 1 000

τεμάχια // 150

75 // // // 61.04-11, 13, 18 // Πυζάμαι και νυχτικά, υφασμένα δια γυναίκας, κορασίδας και μικρά παιδία, εξ ερίου, εκ βάμβακος ή εκ συνθετικών ή τεχνητών υφαντικών ινών // // // // // // // // // // // // // 36 // 51.04

Β ΙΙΙ // // Υφάσματα εκ συνθετικών και τεχνητών υφαντικών ινών συνεχών (συμπεριλαμβανομένων των υφασμάτων εκ μονοίνων νημάτων ή εκ λωρίδων των κλάσεων 51.01 ή 51.02): // Κίνα // F // Τόνοι // 58 // // // // Β. Υφάσματα εκ τεχνητών υφαντικών ινών: // // // // // // // 51.04-56, 58, 62, 64, 66, 72, 74, 76, 82, 84, 86, 88, 89, 93, 94, 95, 97, 98 // Υφάσματα εκ τεχνητών υφαντικών ινών, συνεχών, έτερα των δια επίσωτρα δια πεπιεσμένου αέρος και των περιεχόντων ελαστομερή νήματα: // // // // // // // // // // // // // 73 // 60.05

Α ΙΙ β) 3 // // Έτοιμα ενδύματα εξωτερικά πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ: // Κίνα // F UK // 1 000

τεμάχια

// 83

106 // // // // Α. Ενδύματα εξωτερικά και συμπληρώματα της ενδύσεως:

ΙΙ. Έτερα: // // // // // // // 60.05-16, 17, 19 // Φόρμαι αθλητικαί (trainings), πλεκταί μη ελαστικαί ουδέ συνδεδυασμέναι μετά καουτσούκ, εξ ερίου, εκ βάμβακος ή εκ συνθετικών ή τεχνητών υφαντικών ινών // // // // // // // // // // // //